פתחיה מרדכי בירדוגו

הרב פתחיה מרדכי בירדוגו (ה'תקכ"ד 1764 - י"ז באדר ה'תק"ף 1820) היה דיין מקנס ומחשובי חכמי העיר בשלהי המאה ה-18 ובראשית המאה ה-19. מחבר הספרים 'שו"ת נופת צופים' ו'פתוחי חותם'.

 קורותיו 
נולד לרבי יקותיאל בירדוגו בשנת ה'תקכ"ד בן לשושלת רבנים בעיר. נקרא בשם 'מרדכי' על שם סבו המרבי"ץ, ולימים כשנחלה נוסף לו השם 'פתחיה'.מלכי רבנן בערכו. התמנה לדיין עוד בחיי אביו. לעיתים פסקי דינו עברו את ביקורתו החיובית של אביו.נפת צופים חו"מ סימן כ"ד. ראו גם סימן י"ט. ישב בדיינות יחד עם דודו רבי רפאל בירדוגו ורבי ברוך טולידאנו. הרבה להסתמך על פסקי דין של אביו, ולעיתים חלק על דודו רבי רפאל, תוך שהוא מביא לשיטתו סימוכין מאביו.נפת צופים חו"מ סימן תט"ו. אף על פי כן, במקום שהיה נראה לו אחרת מאביו היה חולק עליו תוך בקשת מחילה.נפת צופים אה"ע סימן קל"ז. הוסיף ללמד תלמידים והשיב לתלמידיו על שאלות רבות שהתקשו בתלמוד והלכה.ראו למשל נפת צופים יו"ד סימן כ"ד, שאלה מתלמידו רבי משה טולידאנו, ועוד בחלק 'פירוש מאמרי חז"ל' ראו למשל סימנים ל"א - מ"א. התווכח בנושאי אמונה ופילוסופיה עם גוי מוסלמי משכיל, וניצח בוויכוח.נפת צופים חלק פירוש מאמרי חז"ל סימן מ"ב. כמו כן ביסס את מנהג אכילת החגבים, ויצא כנגד דעת רבי חיים בן עטר שפקפק על המנהג.ראו נפת צופים יו"ד סימן י"ג.

אחיו הצעיר הוא רבי יעקב בירדוגו אב בית הדין מקנס שהיה לתלמידו.ראו נפת צופים או"ח סימן י"ב.

נפטר בגיל 57 בי"ז אדר ה'תק"פ (1820)ראו: מן הגנזים יח, עמ' פא. הותיר את בנו יחידו מאיר, שנרצח עם אשתו בידי ערבי ללא בנים ובנות.
 חיבוריו 
 שו"ת נפת צופים - על ארבעת חלקי השולחן ערוך. (יצא לאור לראשונה בשנת ה'תרצ"ח בקזבלנקה, ובמהדורה חדשה בית שמש ה'תשע"ה).
 פתוחי חותם  - חידושים על הש"ס.על מסכתות: ברכות, סוכה, ביצה, תענית, מגילה, כתובות, סוטה. (ירושלים תש"מ). חלק מחידושיו עדיין מצויים בכתבי יד.

 ראו גם 
 רבי יקותיאל בירדוגו
 רבי יעקב בירדוגו

 הערות שוליים 

קטגוריה:מקנס: רבנים
קטגוריה:פרשני התלמוד
קטגוריה:דיינים
קטגוריה:מחברי ספרי שו"ת
פתחיה מרדכי
קטגוריה:ילידי 1764
קטגוריה:נפטרים ב-1820